It’s Always Sunny in Philadelphia

It's Always Sunny in Philadelphia er en amerikansk situasjonskomedie som hadde premiere den 4. august 2005. Serien ble skapt og utviklet av Rob McElhenney, Glenn Howerton og Charlie Day. De tre skaperne spiller også hovedrollene i serien sammen med Kaitlin Olson og Danny DeVito. Serien handler om «gjengen», en gruppe selvsentrerte venner som driver Paddy's Pub, en relativt skakkjørt irsk bar i Philadelphia.

 Historie 
TV-serien begynte med en pilot kalt «It's Always Sunny on TV». Episoden ble spilt inn med et digitalt håndholdt videokamera av Day, Howerton og McElhenny. Etter å ha sett piloten bestemte direktørene ved FX Network at den første sesongen skulle produseres. Selv om det er uttalt offentlig at piloten ble spilt inn for 200 USD, har skaperne av TV-serien påstått at kostnadene var begrenset til videokassettene de brukte til innspillingen.

 Handling 
Serien handler om «Gjengen», en gruppe bestående av fem alkoholikere som er uetiske og late. De driver en sliten bar i Philadelphia som heter Paddy's Pub. De havner ofte i kontroversielle situasjoner, og klekker ut kompliserte planer for å tjene raske penger eller ta hevn på noen de syns fortjener det. De konspirerer ofte mot hverandre for personlig fortjeneste eller rett og slett for nytelsen med å se den andres fall.

 Figurer 

 Rollefigur Skuespiller Beskrivelse Ronald «Mac» McDonald  Rob McElhenney  Barndomsvenn av Charlie og venn av Dennis fra high-school. Medeier i Paddy's Pub. Dennis Reynolds  Glenn Howerton  Deandras tvillingbror. Medeier i Paddy's Pub. Charlie Kelly  Charlie Day  Barndomsvenn av Mac og Dennis. Samboer med Frank, og muligens hans biologiske sønn. Medeier i Paddy's Pub. Deandra «Sweet Dee» Reynolds  Kaitlin Olson  Dennis' tvillingsøster og bartender i Paddy's Pub. Frank Reynolds  Danny DeVito  Registrert som far til Dennis og Deandra, antatt biologisk far til Charlie. The Waitress (Servitrisen)  Mary Elizabeth Ellis  Serverer ved en kaffebar like ved Paddy's. Charlies langtidsforelskelse, men ikke interessert. Forelsket i Dennis. Artemis  Artemis Pebdani  Deandras venn fra skuespillerkurset. Har et matfetisjisk forhold til Frank. Matthew «Rickety Cricket» Mara  David Hornsby  Tidligere prest og klassevenn av Deandra. Hadde leggskinner på high-school, derav kallenavnet. Ryan og Liam McPoyle  Nate Mooney og Jimmi Simpson  To ekle brødre som gikk på barneskolen med Charlie og Mac. Carmen  Brittany Daniel  En kvinne med kjønnsinkongruens som dater Mac. Lover stadig vekk Mac å undergå kjønnsoperasjon. Bill og Maureen Ponderosa  Lance Barber og Catherine Reitman  Bill og Maureen Ponderosa, er søsken og barndomsvenner av gjengen. Bonnie Kelly  Lynne Marie Stewart  Charlies mor. Mrs. Mac  Sandy Martin  Moren til Mac, som nesten aldri sier et ord, kun knurrer og kremter. Uncle Jack  Andrew Friedman  Advokat og den creepy onkelen til Charlie. Luther McDonald  Gregory Scott Cummins  Faren til Mac, som har sitti i fengsel siden Mac var liten. Advokaten  Brian Unger  Gjengens ganske ufrivillige faste advokat.

 Referanser 

 Eksterne lenker 



Kategori:Komiserier fra USA
Kategori:TV-produksjoner på FX
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene